
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 696 

14 Σεπτεμβρίου 1994 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 3009/2/23α) 

Δικαιολογητικά και διαδικασία έκδοσης των προβλεπομένων 
από τις διατάξεις του ν. 2168/93 και 456/76 αδειών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 2,3,4,5,6,7,8,9,10,11,18, 
22, 24, 26, 29 και 30 του ν. 2168/93 «Ρύθμιση θεμάτων που 
αφορούν όπλα, πυρομαχικά, εκρηκτικές ύλες, εκρηκτικούς 
μηχανισμούς και άλλες διατάξεις» (Α'-147). 

2. Τις διατάξεις του ν. 456/76 «Περί φωτοβολίδων-πυρο- 
τεχνημάτων» (Α-277), όπως τροποποιήθηκε και συμπληρώ¬ 
θηκε με το άρθρο 30 του ν. 2168/1993. 

3. Τις διατάξεις του άρθρου 29 του ν. 1558/1985 «Κυβέρ¬ 
νηση και Κυβερνητικά Όργανα (Α'—137) όπως τροποποιή¬ 
θηκε με τις διατάξεις του άρθρου 7 του ν. 1943/91 {Α'- 90). 

4. Τις διατάξεις του άρθρου 29 Α του ν. 1558/1985 «Κυ¬ 
βέρνηση και Κυβερνητικά Όργανα» (Α'—137), το οποίο προ¬ 
στέθηκε με το άρθρο 27 του ν.2081/1992 (Α-154). 

’5. Το γεγονός ότι, από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογισμού, 
αποφασίζουμε: 

ΚΕΦΑΛΑΙΟ Α' 

Απαιτούμενα δικαιολογητικά. 

Αρθρο 1. 

Με την επιφύλαξη των επιμέρους διατάξεων της παρού- 
σης, για τη χορήγηση όλων των προβλεπομένων από τις δια¬ 
τάξεις του ν. 2168/1993 αδειών, αρμοδιότητας Υπηρεσιών 
του Υπουργείου Δημόσιας Τάξης, απαιτούνται τα ακόλουθα 
δικαιολογητικά: 

α. Αίτηση του ενδιαφερομένου στην οποία μνημονεύονται 
οι λόγοι και το είδος της αιτούμενης αδείας καθώς και τα ακό¬ 
λουθα στοιχεία: 

(1) Προκειμένου για φυσικό πρόσωπο: Επίθετο, Όνομα, 
Πατρώνυμο, Μητρώνυμο, ημερομηνία και τόπος γέννησης, 
διεύθυνση κατοικίας, αριθ. Ταυτότητας ή διαβατηρίου, ημε¬ 
ρομηνία έκδοσης και εκδούσα Αρχή, επάγγελμα, τηλέφωνο 
και ΡΑΧ. 

(2) Προκειμένου για νομικό πρόσωπο: Όνομα ή εμπορική 
επωνυμία και έδρα, καθώς και τα ως άνω στοιχεία του νομίμου 
εκπροσώπου. 

β. Τα προβλεπόμενα από τις ισχύουσες διατάξεις για την 
έκδοση της συγκεκριμένης αδείας ενσημοχαρτόσημα. 

γ. Πιστοποιητικό ιατρού ειδικότητας νευρολόγου-ψυχιά- 
τρου ή παθολόγου από το οποίο να προκύπτει η κατάσταση 
της ψυχικής υγείας του ενδιαφερομένου προκειμένου για φυ¬ 
σικό πρόσωπο ή των εκπροσώπων και διαχειριστών προκειμέ¬ 


νου για Α.Ε. και Ε.Π.Ε, και των ομορρύθμων εταίρων προκει¬ 
μένου για Ο.Ε. και Ε.Ε. ή των μελών του διοικητικού συμβου¬ 
λίου προκειμένου περί σωματείων. Το πιστοποιητικό αυτό πα- 
ραδίδεται από τον ιατρό, στο πρόσωπο που ζήτησε την εξέ¬ 
τασή του εντός σφραγισμένου φακέλλου. Η αρμόδια για την 
έκδοση της αδείας αστυνομική αρχή ελέγχει το απαραβίαστο 
του φακέλλου και δεν παραλαμβάνει πιστοποιητικό που ο φά- 
κελλός του παραβιάσθηκε. 

Υπεύθυνη δήλωση ν. 1599/86 των ενδιαφερομένων στην 
οποία αναφέρεται ότι ο δηλών δεν εμπίπτει στις απαγορευτι¬ 
κές διατάξεις του άρθρου 18 του ν. 2168/1993 και ότι δεν 
τυγχάνει φυγόποινος ή φυγόδικος. 

ε. Πλήρες ρντίγραφο Ποινικού Μητρώου (Τύπου Α') και 
σύμφωνα με τις διακρίσεις του εδαφίου γ' της παρούσης. 

2. Με εξαίρεση τους Δημόσιους Οργανισμούς, τις Τράπε¬ 
ζες και τις Επιχειρήσεις κοινής ωφελείας, άν η άδεια ζητείται 
από νομικό πρόσωπο υποβάλλονται επί πλέον των ανωτέρω 
και τα εξής δικαιολογητικά: 

α. Επικυρωμένο αντίγραφο της πράξης διορισμού εκπρο¬ 
σώπου του διοικητικού συμβουλίου της Α.Ε. 

β. Επικυρωμένο αντίγραφο του καταστατικού ή εταιρικού 
προκειμένου για νομικό πρόσωπο άλλης μορφής. Τα ανωτέρω 
δικαιολογητικά υποβάλλονται μία φορά και μόνο σε περί¬ 
πτωση τροποποίησης του καταστατικού δημιουργείται υπο¬ 
χρέωση υποβολής εκ νέου. 

Αρθρο 2. 

Πρόσθετα δικαιολογητικά αδειών. 

I. Για την έκδοση των κατωτέρω επί μέρους αδειών απαι¬ 
τούνται πλέον των αναφερομένων στο άρθρο 1 και τα εξής 
πρόσθετα κατά περίπτωση δικαιολογητικά: 

1. Αδεια κατασκευής, μετασκευής, συναρμολόγησης, 
επεξεργασίας ή επισκευής πυροβόλων όπλων κ.λπ., ως και 
γόμωσης ή αναγόμωσης φυσιγγίων πυροβόλων όπλων, πλην 
κυνηγετικών ( Αρθρο 5 παρ. 1 Ν. 2168/1993): 

α. Επικυρωμένο αντίγραφο της άδειας λειτουργίας του ερ¬ 
γοστασίου ή εργαστηρίου, αν απαιτείται σύμφωνα με τις ισχύ- 
ουσες διατάξεις. Στις περιπτώσεις που δεν απαιτείται άδεια 
λειτουργίας υποβάλλεται: 

(1) Πιστοποιητικό πυρασφάλειας της αρμόδιας Πυροσβε¬ 
στικής Υπηρεσίας. 

(2) Επικυρωμένο αντίγραφο μισθωτηρίου συμβολαίου ή 
άλλο επίσημο έγγραφο, από το οποίο να προκύπτει ότι παρα- 
χωρείται η χρήση του ακινήτου για το συγκεκριμένο σκοπό και 
για καθορισμένο χρόνο. Αν το ακίνητο είναι ιδιόκτητο, υπο¬ 
βάλλεται σχετική υπεύθυνη δήλωση του ενδιαφερομένου. 

(3) Υπεύθυνη δήλωση (Ν. 1599/86) του ιδιοκτήτη του ακι¬ 
νήτου, στην οποία αναφέρονται: 

(α) Ότι από τις ισχύουσες πολεοδομικές διατάξεις επιτρέ¬ 
πεται η λειτουργία της συγκεκριμένης επιχείρησης στο ακί¬ 
νητο και δεν έγινε αλλαγή της χρήσης του χώρου. 

(β) Ότι από τον κανονισμό της πολυκατοικίας, στην οποία 
ευρίσκεται το ακίνητο, επιτρέπεται η λειτουργία της ανωτέρω 
επιχείρησης και, ότι η πλειοψηφία των ενοίκων της πολυκα¬ 
τοικίας δεν ανατίθενται στη λειτουργία της. 

Η επισύναψη της δήλωσης αυτής στα λοιπά δικαιολογητικά, 
καθιστά υποχρεωτική την έκδοση της ζητουμένης αδείας από 
την αρμόδια αστυνομική αρχή, εφόσον συντρέχουν και οι λοι¬ 
πές νόμιμες προϋποθέσεις. 

Η κατά τα ανωτέρω χορηγηθείσα άδεια ανακαλείται, εφό¬ 
σον υπάρξει απόφαση δικαστηρίου για το αναληθές της δή¬ 
λωσης. 

Υπεύθυνη δήλωση υποβάλλεται υποχρεωτικά για τις άδειες 
που θα χορηγηθούν το πρώτον μετά τη δημοσίευση της πα- 
ρούσης. 

Δεν υπάρχει υποχρέωση υποβολής, στις περιπτώσεις ανα¬ 
νέωσης των αδειών, που είχαν χορηγηθεί πριν από τη δημο¬ 
σίευση της παρούσας απόφασης, εφόσον όμως η ανανέωση 
της αδείας γίνεται στο όνομα του ίδιου προσώπου ή σε σύζυγο 
ή συγγενείς εξ αίματος αυτού, μέχρι δευτέρου βαθμού και η 
μεταβίβαση της επιχείρησης έγινε για οποιαδήποτε νόμιμη αι¬ 
τία. 

β. Επικυρωμένο αντίγραφο του εκλογικού βιβλιαρίου, από 
το οποίο να προκύπτει ότι, ο ενδιαφερόμενος άσκησε το 
εκλογικό του δικαίωμα στις τελευταίες γενικές βουλευτικές 
εκλογές ή επικυρωμένο αντίγραφο βεβαίωσης ότι, δικαιολο¬ 
γημένα δεν άσκησε το δικαίωμα αυτό. Προκειμένου για νο¬ 
μικό πρόσωπο, τα αντίγραφα αυτά απαιτούνται για τα φυσικά 
πρόσωπα σύμφωνα με τις διακρίσεις του άρθρου 1 παρ. γ' της 
παρούσης. 

γ. Επικυρωμένο αντίγραφο της δήλωσης, που προβλέπεται 
από τις διατάξεις του άρθρου 19 του Ν. 2168/1993. Από την 
υποχρέωση αυτή εξαιρούνται οι επισκευαστές των όπλων. Η 
εν λόγω δήλωση, μαζί με τα λοιπά απαραίτητα δικαιολογητικά 
και στοιχεία, υποβάλλεται στην κατά τόπο αρμόδια Αστυνο¬ 
μική Αρχή, η οποία στη συνέχεια, υποβάλλει τη δήλωση στη 
Διεύθυνση Εγκλη μ/κών Ερευνών. Η προαναφερόμενη Διεύ¬ 
θυνση δύναται, αν το κρίνει σκόπιμο, να ζητήσει από τον εν¬ 
διαφερόμενο, μέσω της Αστυνομικής Αρχής, την υποβολή 
πρόσθετων στοιχείων. 

δ. Επικυρωμένο αντίγραφο καταλληλότητας ή έγκρισης κυ¬ 
κλοφορίας των προς κατασκευή ή συναρμολόγηση ειδών, 
που χορηγείται σύμφωνα με τις διατάξεις του άρθρου 20 του 
Ν. 2168/1993 και των κατ’ εξουσιοδότηση αυτού εκδιδομέ- 
νων Υπουργικών αποφάσεων. 

Το δικηιολογητικό αυτό ως και το αναφερόμενο στο ανω¬ 
τέρω εδάφιο γ’ υποβάλλονται άπαξ και στη συνέχεια εκ νέου, 
μόνον αν πρόκειται να κατασκευασθούν ή συναρμολογηθούν 
είδη διαφορετικά από τα αναφερόμενο στα δικαιολογητικά 
αυτά. 

ε. Τρεις (3) πρόσφατες φωτογραφίες. 

2. Αδεια γόμωσης κυνηγετικών φυσιγγίων, για εμπορία 
(άρθρο 5 παρ.3 Ν. 2168/1993): 

α. Ετικυρωμένο αντίγραφο άδειας λειτουργίας εργοστα¬ 
σίου ή εργαστηρίου, που εκδίδεται από την αρμόδια Υπηρε¬ 
σία του Υπουργείου Βιομηχανίας, Ενέργειας και Τεχνολο¬ 
γίας. 

β. Το προβλεπόμενο από την παράγρ. 1 εδάφ γ' του παρό¬ 
ντος άρθρου αντίγραφο. 

γ. Τρεις (3) πρόσφατες φωτογραφίες. 

3. Αδεια εμπορίας περιστρόφων-πιστολίων, όπλων σκο¬ 
ποβολής, σκοπευτικών διοπτρών, μερών, ανταλλακτικών, φυ¬ 
σιγγίων, καλύκων και καψυλίων αυτών (άρθρο 6 παρ. 3 εδάφ. 
α και β'): 

α. Τα αναφερόμενο στην παράγρ. I εδάφ. 1 περίπτ. α', β', γ' 
και δ' του παρόντος άρθρου. 

β. Υπεύθυνη δήλωση του ενδιαφερομένου από την οποία 
προκύπτει, ότι τόσο ο ίδιος, όσο και συγγενείς του εξ αίματος 
ή εξ αγχιστείας μέχρι και δευτέρου βαθμού, δεν συμμετέχουν 
ως μέλη διοικητικών συμβουλίων σκοπευτικών σωματείων και 
δεν τυγχάνουν ιδιοκτήτες ή εκμεταλλευτές σκοπευτηρίων. 
Προκειμένου για νομικά πρόσωπα, η ως άνω δήλωση υποβάλ¬ 
λεται και από τα μέλη Δ.Σ., εκπροσώπους, διαχειριστές και 


ομορρύθμους εταίρους, κατά τις διακρίσεις του άρθρου 18 
παρ. 7 του ως άνω νόμου. 

γ. Σε περίπτωση εναποθήκευσης σε αποθήκη τρίτου φυ¬ 
σιγγίων και καψυλίων σε ποσότητες, μεγαλύτερες από τις 
προβλεπόμενες στο άρθρο 1 παράγρ. 2 της 3329/ 
15-2-1989 απόφαση των Υπουργών Εθνικής Αμυνας, Δη¬ 
μόσιας Τάξης, Μεταφορών Επικοινωνιών, ΠΕ.ΧΩ.Δ.Ε., Βιο¬ 
μηχανίας, Ενέργειας και Τεχνολογίας (Β'—132) απαιτείται και 
επικυρωμένο αντίγραφο της άδειας λειτουργίας αποθήκης, 
ως και αντίγραφο μισθωτηρίου συμβολαίου ή άλλου επισήμου 
εγγράφου, από το οποίο να προκύπτει ότι παραχωρείται η 
χρήση των αποθηκών για εναποθήκευση συγκεκριμένων πο¬ 
σοτήτων, κατ’ είδος και για ορισμένο χρόνο. 

δ. Τρεις (3) φωτογραφίες. 

4. Αδεια εμπορίας κυνηγετικών όπλων, μερών, ανταλλα¬ 
κτικών και φυσιγγίων αυτών, πυρίτιδας καλύκων, καψυλίων 
καί αεροβόλων όπλων, όπλων για την καταστροφή συγκολου- 
μένου υλικού και φυσιγγίων αυτών και λοιπών αντικειμένων, 
προβλεπομένων από το άρθρο 6 παράγρ. 3 του Ν. 2168/ 
1993, πλην εκρηκτικών υλών και εκρηκτικών μηχανισμών (άρ¬ 
θρο 6 παρ.3 εδάφ. γ', δ', στ', η', θ' και ια'): 

α. Τα αναφερόμενο στην παράγρ. Γ, εδάφ. 1 περίπτ. α', β', 
γ', και δ' του παρόντος άρθρου δικαιολογητικά. 

β. Τα προβλεπόμενα από την παράγρ. 3 εδάφ. γ' του παρό¬ 
ντος άρθρου αντίγραφα όταν πρόκειται να εναποθηκευθούν 
ποσότητες μεγαλύτερες των εκατό (100) χιλιογράμμων πυρί¬ 
τιδας, τριάντα χιλιάδων (30.000) φυσιγγίων και εκατό χιλιά¬ 
δων (100.000) καψυλίων κυνηγίου. 

5. Αδεια εμπορίας εκρηκτικών υλών και εκρηκτικών μηχα¬ 
νισμών (άρθρο 6 παράγρ. 3 εδάφ. ε' και ζ' Ν. 2168/1993): 

α. Επικυρωμένο αντίγραφο της άδειας λειτουργίας αποθη¬ 
κών. Σε περίπτωση που ο ενδιαφερόμενος πρόκειται να ενα¬ 
ποθηκεύσει τις προς εμπορία εκρηκτικές ύλες σε αποθήκη 
τρίτου απαιτείται και επικυρωμένο αντίγραφο της άδειας λει¬ 
τουργίας της αποθήκης που θα συνοδεύεται από όμοιο αντί¬ 
γραφο μισθωτηρίου συμβολαίου, ή άλλου επισήμου εγγρά¬ 
φου, όπου αναφέρεται ότι ο ιδιοκτήτης της αποθήκης την πα¬ 
ραχωρεί για εναποθήκευση ορισμένων ποσοτήτων εκρηκτι¬ 
κών υλών κατά είδος και για συγκεκριμένο χρόνο. 

β. Τρεις (3) φωτογραφίες. 

6. Άδεια πώλησης ή διάθεσης των αναφερομένων στο άρ¬ 
θρο 6 παρ.5 εδ. α' του Ν. 2168/1993 ειδών (πλην κυνηγετι¬ 
κών όπλων): 

α. Προκειμένου για άδεια πώλησης όπλων, που χρησιμο¬ 
ποιούνται για την αποκόλληση συγκολλουμένου υλικού ή 
εκρηκτικού μηχανισμού, υποβάλλεται και επικυρωμένο αντί¬ 
γραφο της αδείας λειτουργίας εργοστασίου ή εκμετάλλευσης 
λατομείου, κατά περίπτωση. Εφόσον όμως, για τα αναφερό- 
μενα στην παράγραφο αυτή είδη, έχουν υποβληθεί ταυτό¬ 
χρονα τα προβλεπόμενα δικαιολογητικά, για χορήγηση αδείας 
κατοχής των ειδών αυτών, δεν απαιτείται η υποβολή άλλων 
προσθέτων δικαιολογητικών για τη χορήγηση αδείας αγοράς 
αυτών, αλλά μόνον αναφέρονται στη σχετική αίτηση τα πλήρη 
στοιχεία ταυτότητας του προμηθευτή, ως και τα σχετικά στοι¬ 
χεία που επιτρέπουν την αναγνώριση του προς αγορά είδους. 

Σε περίπτωση αγοράς των ανωτέρω ειδών από κάτοικο άλ¬ 
λου κράτους μέλους της Ευρωπαϊκής Ένωσης, απαιτείται 
προηγούμενη έγκριση του κράτους αυτού. 

β. Αν ο αϊτών είναι κάτοχος αδείας εμπορίας των ανωτέρω 
ειδών ή αδείας κατοχής όπλων ή οπλοφορίας, απαιτείται μό¬ 
νον αίτηση, με τα ανάλογα ενσημοχαρτόσημα. 

7. Αδεια κατοχής όπλων ειδικού τύπου, που χρησιμοποιού¬ 
νται για αναισθητοποίηση ή ανώδυνη θανάτωση ζώων ή όπλων 
με ραβδωτή κάννη και διοπτρών, που χρησιμοποιούνται από 
υπαλλήλους του Υπουργείου Γεωργίας (άρθρρ 7 παρ.2 εδάφ. 
ζ' Ν. 2168/1993): 

α. Έγγραφο της αρμόδιας Υπηρεσίας του Υπουργείου Γε¬ 
ωργίας, όπου αναφέρονται τα στοιχεία των υπαλλήλων της κα: 
οι λόγοι για τους οποίους πρέπει να χορηγηθεί η άδεια. 

β. Τρεις (3) φωτογραφίες. 

8. Άδεια κατοχής εκρηκτικών μηχανισμών και όπλων που 
χρησιμοποιούνται για την αποκόλληση συγκολλημένου υλικού 

και φυσιγγίων αυτών (άρθρο 7 παρ. 2, εδάφ. β' και γ' Ν. 2168/ 
1993): 

α. Αντίγραφο της άδειας εκμετάλλευσης λατομείου ή με¬ 
ταλλείου ή άδειας λειτουργίας εργοστασίου, κατά περί¬ 
πτωση. 

β. Τρεις (3) φωτογραφίες. 

9. Αδεια κατοχής όπλων και οπλοφορίας εντός αεροσκα¬ 
φών ημεδαπών αερομεταφορέων (άρθρο 9 παρ. 6 Ν. 2168/ 
1993): 

α. Έγγραφη σύμφωνη γνώμη της Υπηρεσίας Πολιτικής Αε¬ 
ροπορίας. 

β. Τρεις (3) φωτογραφίες. 

10. Αδειες οπλοφορίας (άρθρο ΙΟΝ. 2168/1993): 

α. Σε Έλληνες υπηκόους (παράγρ.3 ανωτέρω άρθρου): 

(1) Τρεις (3) φωτογραφίες. 

(2) Εφόσον πρόκειται για φύλακες και συνοδούς χρηματα¬ 
ποστολών ή προσώπων υποβάλλονται επιπλέον: 

(α) Έγγραφο της Τράπεζας, Οργανισμού ή Επιχείρησης, 
όπου αναφέρονται τα καθήκοντα που ασκεί ο συγκεκριμένος 
υπάλληλος και οι λόγοι που επιβάλλουν την οπλοφορία του. 

(β) Επικυρωμένο αντίγραφο αδείας φύλακα, όπου απαιτεί¬ 
ται από τις ισχύουσες διατάξεις. 

(γ) Υπεύθυνη δήλωση του προσώπου που συνοδεύεται ότι 
επιθυμεί την προστασία του από τον ή τα συγκεκριμένα 
άτομα. 

β. Σε υπηκόους χωρών μελών της Ευρωπαϊκής Ένωσης ή 
άλλων χωρών, που κατοικούν μόνιμα στην Ελλάδα (παράγρ. 4 
ανωτέρω άρθρου): 

(1) Επικυρωμένο αντίγραφο αδείας παραμονής ή διαμονής 
ή άλλου επισήμου εγγράφου, από το οποίο να προκύπτει η 
μόνιμη διαμονή του ενδιαφερομένου στη χώρα μας. 

(2) Υπεύθυνη δήλωση του αιτούντος στην οποία αναφέρε- 
ται ότι θα κατέχει το όπλο στην Ελλάδα και δεν θα το μεταφέ¬ 
ρει σε άλλη χώρα, χωρίς σχετική άδεια. 

(3) Αντίγραφο της άδειας εργασίας εφόσον πρόκειται να 
χρησιμοποιηθεί στις περιπτώσεις που αναφέρονται στην πα¬ 
ράγρ. 3 εδάφ. β' του ως άνω άρθρου. 

11. α. Αδεια εισαγωγής όπλων, πυρομαχικών, εκρηκτικών 
υλών κ.λ.π. από χώρες μη μέλη της Ευρωπαϊκής Ένωσης, ως 
και μεταφοράς αυτών από χώρες μέλη της Ευρωπαϊκής Ένω¬ 
σης. 

(1) Τα αναφερόμενα στην παράγραφο Γ, εδάφιο 1, περί¬ 
πτωση γ’ και δ' του παρόντος άρθρου δικαιολογητικά τα οποία 
υποβάλλονται άπαξ και, στη συνέχεια εκ νέου, μόνον αν πρό¬ 
κειται να εισαχθούν είδη διαφορετικά από τα αναφερόμενα. 
Δεν υποβάλλεται πιστοποιητικό καταλληλότητας που ορίζεται 
από την παρ.1 εδάφ. 1 περ. δ', εφόσον ο έλεγχος κυκλοφο¬ 
ρίας έχει πραγματοποιηθεί από χώρα μέλος της Ευρωπαϊκής 
Ενωσης, καθώς και στις περιπτώσεις εισαγωγής δειγμάτων 
προς εξέταση προκειμένου να εκδοθεί το εν λόγω πιστοποιη¬ 
τικό. 

(2) Η αίτηση για μεταφορά όπλων και εκρηκτικών από χώ¬ 
ρες μέλη της Ευρωπαϊκής Ένωσης, υποβάλλεται στο ειδικά 
καθορισμένο έντυπο. 

β. Αδεια μεταφοράς όπλων, πυρομαχικών, εκρηκτικών 
υλών κ.λ.π. από την Ελλάδα προς χώρες μέλη της Ευρωπαϊ¬ 
κής Ένωσης: 

(1) Προηγούμενη έγκριση, αν απαιτείται, του κράτους μέ¬ 
λους προορισμού ή προηγούμενη έγκριση-άδεια μεταφοράς 
του κράτους αποστολής. 

(2) Βεβαίωση της αρμόδιας Αστυνομικής Αρχής από την 
οποία να προκύπτει ότι στα μεταφερόμενα όπλα, έχει τεθεί 
σφραγίδα, δηλωτική της καταλληλότητας αυτών, σύμφωνα με 
τις διατάξεις του άρθρου 20 παράγρ. 4 του Ν. 2168/93. 

12. Αδεια αγοράς, μεταφοράς και κατανάλωσης εκρηκτι¬ 
κών υλών: 

α. Υπεύθυνη δήλωση του άρθρου 1 στην οποία αναφέρο- 
νται τα στοιχεία ταυτότητας του γομωτή-πυροδότη, ο οποίος 
θα κάνει τη χρήση των εκρηκτικών υλών καθώς ο αριθμός της 
σχετικής αδείας, η ημερομηνία έκδοσης και η αρχή που τη χο¬ 
ρήγησε. 

β. Επικυρωμένο αντίγραφο της αδείας εκμετάλλευσης λα¬ 


τομείου ή μεταλλείου, εφόσον οι εκρηκτικές ύλες θα χρησι¬ 
μοποιηθούν σε τέτοιους χώρους. 

γ. Έγκριση της αρμόδιας πολεοδομικής υπηρεσίας, αν η 
χρήση των εκρηκτικών υλών θα γίνει σε κατοικημένες περιο¬ 
χές γενικά ή σε περιοχές όπου υπάρχουν οικοδομές. 

δ. Σε περίπτωση χρήσης εκρηκτικών υλών σε θαλάσσιο 
χώρο, η αρμόδια για τη χορήγηση της ανωτέρω αδείας Υπηρε¬ 
σία, ζητεί τη γνώμη των αρμοδίων Υπηρεσιών των Υπουρ¬ 
γείων Β.Ε.Τ. και ΠΕ.ΧΩ.Δ.Ε., Πολιτισμού, Γεωργίας και 
Εμπορικής Ναυτιλίας. 

Επίσης, η ως άνω Αστυνομική Αρχή, ζητεί τη γνώμη της αρ¬ 
μόδιας Αρχαιολογικής Υπηρεσίας, σε περίπτωση χορήγησης 
αδείας χρήσης εκρηκτικών πλησίον αρχαιολογικών χώρων. 

II. 1 .α. Για τη χορήγηση αδειών εισαγωγής ή μεταφοράς σε 
κατόχους ισχυουσών αδειών των προβλεπομένων από τις δια¬ 
τάξεις των άρθρων 5 και 6 του Ν. 2168/1993 αδειών και κατά 
τον χρόνο ισχύος αυτών, απαιτείται μόνον η υποβολή των ανα- 
φερομένων στο άρθρο 1 παράγρ. 1 εδάφ. α' και β' δικαιολογη- 
τικών, εφόσον συντρέχουν οι προϋποθέσεις του άρθρου 10 
της παρούσας απόφασης. 

β. Το ίδιο ισχύει και για τις λοιπές περιπτώσεις, όταν ζητεί¬ 
ται η χορήγηση των αναφερομένων στο εδάφ. α' της παρα¬ 
γράφου αυτής αδειών, ως και στο άρθρο 6 παράγρ. 5 εδάφ. α' 
του Ν. 2168/1993, εφόσον οι άδειες αυτές πρόκειται να εκ- 
δοθούν εντός τριών (3) ετών από της χορήγησης αδείας, για 
την οποία υποβλήθηκαν όλα τα προβλεπόμενα από την πα¬ 
ρούσα απόφαση δικαιολογητικά. Εφόσον ζητείται άδεια για 
την οποία απαιτείται η προσκόμιση ειδικού δικαιολογητικού, 
αυτό υποβάλλεται μόνο αν δεν υποβλήθηκε για την έκδοση 
της προηγουμένης αδείας. 

2. Προκειμένου για καταστήματα εμπορίας ειδών κυνηγιού, 
στα οποία εναποθηκεύονται μικρές ποσότητες των ειδών αυ¬ 
τών και συγκεκριμένα μέχρι δέκα χιλιάδες (10.000) κυνηγε¬ 
τικά φυσίγγια και ισάριθμα καψύλια των φυσιγγίων αυτών, δύ- 
ναται ο ενδιαφερόμενος, κατά την κρίση της αρμόδιας για τη 
χορήγηση της άδειας εμπορίας Αστυνομικής αρχής, να μη 
προσκομίσει το προβλεπόμενο στο άρθρο 2 της παρούσας 
απόφασης πιστοποιητικό πυρασφαλείας. 

3. Για τη χορήγηση των κατωτέρω αδειών, απαιτείται η υπο¬ 
βολή μόνον των εξής δικαιολογητικών: 

α. Ευρωπαϊκού δελτίου πυροβόλου όπλου: 

(1) Αίτηση του ενδιαφερομένου, με τα προβλεπόμενα από 
τις ισχύουσες διατάξεις ενσημοχαρτόσημα. 

(2) Επικυρωμένο αντίγραφο της αδείας κατοχής του όπλου 
ή των όπλων που θα αναφέρονται στο εν λόγω δελτίο. 

Β. Αδεια μεταφοράς όπλων σε κράτος μέλος της Ευρωπαϊ¬ 
κής Ενωσης για επισκευή και επαναμεταφορά στη χώρα μας: 

( 1 ) Τα αναφερόμενα στο εδάφιο α' της παρούσας παραγρά- 
φου. 

(2) Έγκριση της χώρας προορισμού, όπου αυτή απαιτείται, 
γ. Αδεια προσωρινής εισαγωγής που προβλέπεται από το 

άρθρο 2 παράγρ. 3 του Ν. 2168/1993. 

(1) Αίτηση του ενδιαφερομένου, με τα προβλεπόμενα από 
τις, ισχύουσες διατάξεις ενσημοχαρτόσημα. 

(2) Σχετικό προς τούτο έγγραφο της αρμόδιας Υπηρεσίας 
του Υπουργείου Πολιτισμού. 

δ. Προσωρινή άδεια κατοχής κυνηγετικού όπλου που προ- 
βλέπεται από το άρθρο 2 παρ. 6 εδάφ. α' του ανωτέρω Νόμου. 

(1) Η ως άνω αίτηση και ενσημοχαρτόσημα. 

(2) Η σχετική δήλωση που υποβλήθηκε στο αρμόδιο Τελω¬ 
νείο. 

(3) Υπεύθυνη δήλωση του ενδιαφερομένου ότι το προς κα¬ 
τοχή όπλο πληροί τις προϋποθέσεις του άρθρου 1, παράγρ. 1, 
εδάφ. β' του Ν. 2168/93. 

ε. Αδεια πώλησης ή διάθεσης περιστρόφων-πιστολίων και 
φυσιγγίων αυτών σε προσωπικό των Ενόπλων Δυνάμεων, Σω¬ 
μάτων Ασφαλείας ή άλλων Δημοσίων Υπηρεσιών, το οποίο, 
σύμφωνα με τις ισχύουσες διατάξεις, δύναται να κατέχει ιδιω¬ 
τικό όπλο, χωρίς άδεια κατοχής-οπλοφορίας. 

(1) Αίτηση του ενδιαφερομένου, με τα ανάλογα ενσημο¬ 
χαρτόσημα. 

(2) Σχετική έγκριση της Υπηρεσίας του ενδιαφερομένου. 

Σε περίπτωση που απαιτείται άδεια κατοχής όπλου ή οπλο¬ 
φορίας, υποβάλλονται άλα τα προβλεπόμενα από την πα¬ 
ρούσα απόφαση δικαιολογητικά. 

4. α. Οι προβλεπόμενες από τις διατάξεις των άρθρων 5 και 

6 του Ν. 2168/1993 άδειες, ως και εμπορίας, αντίστοιχα, κα¬ 
λύπτουν και την προβλεπομένη από τις διατάξεις του άρθρου 

7 του ίδιου Νόμου άδεια κατοχής των κατασκευαζομένων, συ- 
ναρμολογουμένων ή κατεχομένων προς εμπορία ειδών. 

β. Στην προβλεπομένη από τις διατάξεις του άρθρου 6 πα- 
ράγρ. 5 εδάφ. α' του ως άνω Νόμου άδεια πώλησης ή διάθε¬ 
σης, δύναται να ενσωματώνεται και η προβλεπομένη από το 
άρθρο 11 του ιδίου Νόμου άδεια μεταφοράς. Προκείμένου 
για ανταλλακτικά όπλων, άδεια πώλησης ή διάθεσης απαιτεί¬ 
ται, εφόσον τα ανταλλακτικά αφορούν ουσιαστικά μέρη του 
όπλου (βάση-κλείστρο, θαλάμη-βυκίο, κάννη). 

γ. Όσοι κατέχουν την προβλεπομένη από τις διατάξεις του 
άρθρου 6 παρ. 3 εδάφ. α' του ανωτέρω Νόμου άδεια εμπο¬ 
ρίας, και έχουν εφοδιασθεί με άδεια οπλοφορίας (άρθρο 10 
παρ. 3 ιδίου Νόμου), δύνανται να οπλοφορούν με ένα εκ των 
περιστρόφων ή πιστολίων που κατέχουν νόμιμα προς εμπο¬ 
ρία. 

δ. Σε περίπτωση χορήγησης των προβλεπομένων από την 
παρούσα απόφαση αδειών σε αλλοδαπούς (πλην των αναφε- 
ρομένων στο άρθρο 10 παρ.5 του Ν. 2168/1993), απαιτού¬ 
νται και τα κατωτέρω δικαιολογητικά: 

(1) Επικυρωμένο αντίγραφο της αδείας παραμονής ή άλλο 
επίσημο έγγραφο, από το οποίο να προκύπτει η νόμιμη παρα¬ 
μονή του ενδιαφερομένου στην Ελλάδα. 

(2) Επικυρωμένο αντίγραφο της αδείας εργασίας, εφόσον 
αυτή αφορά άσκηση επαγγέλματος. 

III. 1. Για τη χορήγηση των προβλεπομένων από τις διατά¬ 
ξεις του ν. 456/76 και π.δ. 293/7 αδειών, απαιτείται η υπο¬ 
βολή των αναφερομένων στο άρθρο 1 της παρούσας απόφα¬ 
σης δικαιολογητικών και, επί πλέον, κατά περίπτωση, και τα 
εξής: 

α. Αδεια εισαγωγής από το εξωτερικό ή μεταφοράς από 
χώρες μέλη της Ευρωπαϊκής Ένωσης (άρθρο 2 παρ. 1): 

— Εγκριση της Επιτροπής του Εμπορικού και Βιομηχανικού 
Επιμελητηρίου Αθηνών, εφόσον θα εξακολουθεί να απαιτεί¬ 
ται η έγκριση αυτή. 

β. Αδεια κατασκευής βεγγαλικών κ.λ.π. (άρθρο 3): 

(1) Επικυρωμένο αντίγραφο αδείας λειτουργίας εργοστα¬ 
σίου. 

(2) Βεβαίωση της αρμόδιας Υπηρεσίας του Γενικού Χη¬ 
μείου του Κράτους, στην οποία να αναφέρεται η σύνθεση των 
υπό κατασκευή ειδών και ότι από τη χρήση αυτών δεν δη- 
μιουργείται κίνδυνος γκα το κοινό, ούτε και ενοχλητικός θό¬ 
ρυβος. 

(3) Τρεις (3) φωτογραφίες. 

γ. Αδεια κατασκευής συσκευών εκτόξευσης φωτοβολίδων 
(άρθρο 5α παρ. 2): 

(1) Επικυρωμένο αντίγραφο αδείας λειτουργίας εργοστα¬ 
σίου. 

(2) Τρεις (3) φωτογραφίες. 

δ. Αδεια εμπορίας φωτοβολίδων, βεγγαλικών και παιδικών 
πυροτεχνικών αθυρμάτων (άρθρο 4 παρ. 1): 

(1) Τα αναφερόμενα στο άρθρο 2 παράγρ. Γ, εδάφ. 1 πε- 
ρίπτ. α' και β' της παρούσας απόφασης. 

(2) Επικυρωμένο αντίγραφο αδείας λειτουργίας αποθήκης, 
για την εναποθήκευση των ανωτέρω ειδών, εφόσον οι ποσό¬ 
τητες αυτών, είναι πέραν των καθοριζομένων από την υπ’ 
αριθ. 3329/15-2-1989 (ΦΕΚ Β -132) Κ.Υ.Α. Υπουργών. 

ε. Αδεια αγοράς φωτοβολίδων (άρθρο 4 παρ. 3), συσκευών 
εκτόξευσης αυτών (άρθρο 5α παρ. 2 εδάφ. γ') και κατοχής 
των ειδών αυτών: 

(1) Αντίγραφο αδείας εκτέλεσης πλόων, προκείμένου περί 
λέμβων ή εγγράφου εθνικότητας, προκείμένου περί μεγαλυ- 
τέρων σκαφών ή 

(2) Αντίγραφο αδείας Θήρας ή 

(3) Βεβαίωση ορειβατικού Συλλόγου ή Λιμενικής Αρχής, 
ώστε να αποδεικνύεται, αντίστοιχα, αν ο ενδιαφερόμενος εί¬ 
ναι κάτοχος πλωτού θαλασσίου μέσου ή ορειβάτης. 


Για τη χορήγηση της ανωτέρω αδείας σε πλοιάρχους διερ- 
χομένων από Ελληνικούς λιμένες πλοίων διεθνών πλόων, 
απαιτείται μόνον αίτηση των εν λόγω πλοιάρχων, θεωρημένη 
από την αρμόδια Λιμενική αρχή. 

στ. Άδεια αγοράς και καύσης βεγγαλικών (άρθρα 1 και 2 
π.δ. 293/77): 

Η άδεια αυτή χορηγείται, εφόσον η καύση των βεγγαλικών 
θα γίνει από εξειδικευμένο άτομο, το οποίο υποβάλλει υπεύ¬ 
θυνη δήλωση, στην οποία αναφέρει τα εξής: 

(1) Ότι διαθέτει τις απαιτούμενες τεχνικές γνώσεις και την 
ανάλογη πείρα, για την ασφαλή καύση των βεγγαλικών. 

(2) Ότι από την ως άνω καύση δεν θα προκληθούν κίνδυνοι 
σε βάρος προσώπων ή πραγμάτων. 

Εάν η καύση θα λάβει χώρα πλησίον αερολιμένων, απαιτεί¬ 
ται και σύμφωνη γνώμη της υπηρεσίας Πολιτικής Αεροπο¬ 
ρίας. 

2. Εφόσον εντός ενός (1) έτους έχει χορηγηθεί κάποια από 
τις προαναφερόμενες άδειες, κατόπιν υποβολής όλων των 
προβλεπομένων δικαιολογητικών για τη χορήγηση των ανα¬ 
φερομένων στα εδάφ. δ' και ε' της προηγουμένης παραγρά¬ 
φου αδειών, απαιτείται η υποβολή μόνον αίτησης. 

Για τη χορήγηση αδείας,που προβλέπεται από τις διατάξεις 
των Ν.2168/93 και 456/76 και δεν αναφέρεται ειδικά στην 
παρούσα απόφαση, απαιτείται η υποβολή των αναφερομένων 
στο άρθρο 1 της απόφασης αυτής δικαιολογητικών. 

Πέραν των αναφερομένων στην απόφαση αυτή δικαιολο- 
γητικών, η αρμοδία για χορήγηση των ανωτέρω αδειών Αστυ¬ 
νομική αρχή, δύναται να απαιτήσει και την προσκόμιση ή επί¬ 
δειξη οποιουδήποτε άλλου δικαιολογητικού, το οποίο κρίνε- 
ται αναγκαίο για την έκδοση της ζητουμένης αδείας. 

3. α. Όλα τα προβλεπόμενα από την παρούσα απόφαση δι- 
καιολογητικά, προσκομίζονται από τους ενδιαφερόμενους, 
πλην του αντιγράφου ποινικού μητρώου το οποίο ζητείται 
υπηρεσιακά από τις αρμόδιες Εισαγγελικές Αρχές, με μέρι¬ 
μνα των Αστυνομικών Αρχών. 

Στο σχετικό έγγραφο προς τις Εισαγγελικές Αρχές, γίνεται 
μνεία της παρούσας απόφασης και του άρθρου 18 του 
ν.2168/1993. 

β. Οι κάτοχοι των ανωτέρω αδειών υποχρεούνται: 

(1) Να υποβάλλουν τα προβλεπόμενα δικαιολογητικά για 
την ανανέωση των κατεχομένων αδειών, τουλάχιστον τρεις 

(3) μήνες πριν τη λήξη της ισχύος αυτών. 

(2) Να δηλώνουν στις αστυνομικές Αρχές τη νέα διεύθυνση 
κατοικίας τους, εντός δεκαπέντε (15) ημερών από την αλ- 
λαγή της. Η μη συμμόρφωση των ενδιαφερομένων με την 
υποχρέωση αυτή, αποτελεί λόγο προσωρινής ή οριστικής 
αφαίρεσης της κατεχομένης αδείας. 

γ. Αμέσως μετά τη λήξη της ισχύος των αδειών κατοχής 
όπλων και οπλοφορίας, τα όπλα αφαιρούνται υποχρεωτικά, 
εφόσον δεν υποβλήθηκαν έγκαιρα τα απαραίτητα δικαιολο- 
γητικά για την ανανέωσή των. 

4. α. Τα προβλεπόμενα από την παρούσα απόφαση δικαιο- 
λογητικά, δεν δύνανται να αντικατασταθούν με υπεύθυνη δή¬ 
λωση του ενδιαφερομένου, πλην του αντιγράφου εκλογικού 
βιβλιαρίου. Σε περίπτωση απώλειας του εν λόγω βιβλιαρίου ή 
της σχετικής βεβαίωσης, ο ενδιαφερόμενος υποβάλλει υπεύ¬ 
θυνη δήλωση, στην οποία αναφέρει ότι άσκησε το εκλογικό 
του δικαίωμα κατά τις τελευταίες βουλευτικές εκλογές ή ότι 
δεν άσκησε νόμιμα το δικαίωμα αυτό. 

β. Όπου στην απόφαση αυτή προβλέπονται περισσότερες 
υπεύθυνες δηλώσεις είναι δυνατόν τα σχετικά στοιχεία να 
αναφερθούν συνολικά σε μια δήλωση. 

5. Οι προβλεπόμενες από τις διατάξεις των άρθρων 5 και 6 
του Ν.2168/1993 άδειες, ως και οι προβλεπόμενες από τον 
ν.456/1976 άδειες κατασκευής και εμπορίας, κοινοποιού¬ 
νται υποχρεωτικά από τις υπηρεσίες έκδοσης καί στις κατά 
τόπον αρμόδιες Δημόσιες Οικονομικές Υηηρεσίες (Δ.Ο.Υ.). 

6. Όλες οι προβλεπόμενες από την απόφαση αυτή άδειες, 
κοινοποιούνται στη Διεύθυνση Πληροφορικής/Υ.Δ.Τ., για τη 

μηχανογράφηση και τήρηση των στοιχείων. 

ΚΕΦΑΛΑΙΟ Β' 

Καθορισμός Υπηρεσιών έκδοσης αδειών - 
Μεταβίβαση δικαιώματος υπογραφής. 

Αρθρο 3. 

Καθορισμός Υπηρεσιών έκδοσης αδειών. 

1. Οι προβλεπόμενες από τις διατάξεις του Ν.2168/1993 
άδειες, αρμοδιότητας Υπουργείου Δημόσιας Τάξης, χορη¬ 
γούνται ως ακολούθως: 

α. Από τις Υηηρεσίες Ελέγχου Διαβατηρίων, η προσωρινή 
άδεια κατοχής κυνηγετικού όπλου (άρθρο 2 παράγρ.6 
εδάφ.α'). 

β. Από τις Διευθύνσεις Ασφαλείας και Αστυνομικές Διευ¬ 
θύνσεις, οι ακόλουθες άδειες: 

(1) Επισκευής κυνηγετικών και αεροβόλων όπλων (άρθρο 5 
παρ.1). 

(2) Γόμωσης φυσιγγίων κυνηγίου (άρθρο 5 παρ.3). 

(3) Εμπορίας κυνηγετικών όπλων, μερών, ανταλλακτικών 
και φυσιγγίων αυτών, πυρίτιδας, καλύκων και καψυλίων κυνη¬ 
γίου και αεροβόλων όπλων (άρθρο 6 παράγρ.3 εδάφ.γ' και δ'). 

(4) Εμπορίας λογχών, ξιφών, σπαθών, ξιφιδίων, ξιφολογ¬ 
χών, αστυνομικών ράβδων, τόξων και βαλιστρίδων (άρθρο 6 
παράγρ. 3 εδάφ. η'). 

(5) Εμπορίας όπλων ή αντικειμένων, που προορίζονται για 
συλλογές ή αποτελούν κειμήλια (άρθρο 6 παράγρ. 3 εδάφ. 
θ’). 

(6) Εμπορίας απομιμήσεων πυροβόλων όπλων (ΗΕΡϋΟΑ), 
ως και μη λειτουργούντων πυροβόλων όπλων (άρθρο 6 πα¬ 
ράγρ. 3 εδάφ. ια'). 

(7) Αγοράς των αναφερομένων στο άρθρο 6 παράγρ. 5 
εδάφ. α' του ανωτέρω Νόμου όπλων, πυρομαχικών και λοιπών 
αντικειμένων. 

(8) Κατοχής όπλων και οπλοφορίας εντός αεροσκαφών, 
ημεδαπών αερομεταφορέων (άρθρο 9 παράγρ. 6). 

(9) Κατοχής των αναφερομένων στο άρθρο 7 παράγρ. 2 του 
ως άνω Νόμου, όπλων και λοιπών αντικειμένων. 

(10) Οι προβλεπόμενες από τις διατάξεις του άρθρου 10 
άδειες κατοχής όπλων και οπλοφορίας. 

(11) Οι προβλεπόμενες από τις διατάξεις του άρθρου 11 
άδειες αγοράς, μεταφοράς και κατανάλωσης εκρηκτικών 
υλών, ως και μεταφοράς όπλων και λοιπών αντικειμένων, σύμ¬ 
φωνα με τις διατάξεις της παραγρ.2 του εν λόγω άρθρου, 
εφόσον η μεταφορά αυτή πραγματοποιείται στο εσωτερικό 
της χώρας. 

(12) Το προβλεπόμενο από τις διατάξεις του άρθρου 24 
Ευρωπαϊκό Δελτίο Πυροβόλων Όπλων. 

(13) Μεταφοράς από χώρες μέλη της Ευρωπαϊκής Ένωσης 
ή εισαγωγής από λοιπές χώρες των κατωτέρω ειδών: 

- Κυνηγετικών όπλων, ανταλλακτικών και φυσιγγίων αυ¬ 
τών για ιδία χρήση των ενδιαφερομένων (όχι για εμπορία). 

- Αεροβόλων όπλων και ανταλλακτικών αυτών. 

- Των αναφερομένων στο άρθρο 2 παράγρ. 2 εδάφ. στ’, 
ζ' και ια'. 

γ. Από τη Διεύθυνση κρατικής Ασφάλειας του Υ.Δ.Τάξης, 
όλες οι λοιπές προβλεπόμενες από τον ως άνω Νόμο άδειες, 
αρμοδιότητας του Υπουργείου Δημόσιας Τάξης. 

2. Οι προβλεπόμενες από τις διατάξεις του ν.456/76, 
όπως συμπληρώθηκε και τροποποιήθηκε με το άρθρο 30 του 
ν. 2168/93, χορηγούνται από τις ακόλουθες Υπηρεσίες: 

α. Τη Διεύθυνση Κρατικής Ασφάλειας του Υ.Δ.Τ., οι άδειες 
μεταφοράς συσκευών εκτόξευσης φωτοβολίδων, βεγγαλι¬ 
κών, φωτοβολίδων και πυροτεχνικών παιδικών αθυρμάτων 
από χώρες μέλη της Ευρωπαϊκής Ένωσης προς τη χώρα μας 
και αντίστροφα. 

β. Τα κατά τόπους αρμόδια Τμήματα Ασφαλείας ή αστυνο¬ 
μικά Τμήματα οι άδειες: 


(1) Αγοράς καί κατοχής φωτοβολίδων και συσκευών εκτό¬ 
ξευσης αυτών. 

(2) Αγοράς, μεταφοράς και καύσης βεγγαλικών ποσότητας 
μέχρι δέκα (10) χιλιογράμμων. 

γ. Τις Διευθύνσεις Ασφαλείας ή Αστυνομκκές Διευθύνσεις 
όλες οι λοιπές άδειες. 

Αρθρο 4. 

Μεταβίβαση δικαιώματος υπογραφής. 
Μεταβιβάζουμε το δικαίωμα να υπογράφουν «ΜΕ ΕΝΤΟΛΗ 
ΥΠΟΥΡΓΟΥ», τις κατωτέρω άδειες ως εξής: 

1. Στους Διευθυντές των Διευθύνσεων Ασφαλείας και 
Αστυνομικών Διευθύνσεων: 

α. Τις άδειες επισκευής κυνηγετικών και αεροβόλων 
όπλων (άρθρο 5 παρ.1 Ν.2168/1993). 

β. Τις άδειες κατασκευής: 

(1) Λογχών, σπαθών, ξιφών, ξιφιδίων, αστυνομικών ρά¬ 
βδων, τόξων και βαλιστρίδων. 

(2) Απομιμήσεων πυροβόλων όπλων. 

2. Στον Διευθυντή της Διεύθυνσης Κρατικής Ασφάλειας 
του Υ.Δ. Τάξης: 

α. Των λοιπών αδειών κατασκευής, μετασκευής, συναρμο¬ 
λόγησης και επισκευής, που προβλέπονται από το άρθρο 5 
παράγρ. 1 του ως άνω Νόμου. 

β. Των αποφάσεων, που εκδίδονται σύμφωνα με τις διατά¬ 
ξεις του άρθρου 18 παράγρ.9 του Ν.2168/1993, σε περί¬ 
πτωση προσφυγής των ενδιαφερομένων, για τη μη χορήγηση 
ή ανάκληση, από τις Διευθύνσεις Ασφαλείας ή Αστυνομικές 
Διευθύνσεις, των προβλεπομένων από την παρούσα από¬ 
φαση αδειών. 

γ. Των αποφάσεων επί προσφυγών λόγω προσωρινής ή 
οριστικής αφαίρεσης από τις Διευθύνσεις Ασφαλείας ή 
Αστυν. Διευθύνσεις των ανωτέρω αδειών, σύμφωνα με τις 
διατάξεις του άρθρου 22 του Ν.2168/93 και του άρθρου 52 
παράγρ. 3 της υπ’αριθ. 3329/89 κοινής Υπουργικής Απόφα¬ 
σης. 

3. Στον Προϊστάμενο του Κλάδου Αστυνομίας-Ασφάλειας 
και Τάξης του Υ.Δ. Τάξης, των προσφυγών που υποβάλλονται 
σύμφωνα με τα αναφερόμενα στην παράγρ. 2 εδάφ. β' και γ' 
του παρόντος άρθρου, εφόσον η απόρριψη του αιτήματος ή η 
ανάκληση ή η προσωρινή αφαίρεση της συγκεκριμένης 
άδειας εγένετο από τον Διευθυντή της Διεύθυνσης Κρατικής 
Ασφάλειας του Υ.Δ. Τάξης. 

ΚΕΦΑΛΑΙΟ Γ' 

Χρόνος ισχύος των αδειών- 
Διαδικασίες χορήγησης και ανάκλησης αυτών. 

Αρθρο 5. 

Χρόνος ισχύος αδειών. 

1. Οι προβλεπόμενες από τις διατάξεις του Ν.2168/1993 
άδειες, ισχύουν ως ακολούθως: 

1. Οι προβλεπόμενες από τις διατάξεις των άρθρων 5 και 6 
άδειες κατασκευής, εμπορίας κ.λ.π. για πέντε (5) έτη, από 
της εκδόσεώς τους. Αν όμως, για τη χορήγηση των ως άνω 
αδειών απαιτείται, σύμφωνα με τις ισχύουσες διατάξεις, 
άδεια λειτουργίας εργοστασίου, εργαστηρίου ή αποθηκών, 
που εκδίδεται από τις αρμόδιες Υπηρεσίες του ΥΒΕΤ, οι εν 
λόγω χορηγούμενες από τις Υπηρεσίες του Υπουργείου Δη¬ 
μόσιας Τάξης άδειες, ισχύουν γία πέντε (5) έτη, εφόσον βε¬ 
βαίως εξακολουθούν να παραμένουν σε ισχύ ή θα ανανεω¬ 
θούν έγκαιρα οι εν λόγω άδειες του ΥΒΕΤ. Σε περίπτωση που 
για οποιοδήποτε λόγο παύσουν να ισχύουν οι ως άνω άδειες 
του ΥΒΕΤ, παύουν να ισχύουν και οι εκδιδόμενες από τις 
Αστυνομικές Αρχές σχετικές άδειες και ανακαλούνται αυτο¬ 
δικαίως. 

2. Οι προβλεπόμενες από τις διατάξεις του άρθρου 2 
άδειες εισαγωγής όπλων, πυρομαχικών, εκρηκτικών υλών 

κ.λ.π. από χώρες μη μέλη της Ευρωπαϊκής Ένωσης,μέχρι έξι 
(6) μήνες από της εκδόσεώς τους. 

3. α. Οι προβλεπόμενες από τις διατάξεις των άρθρων 2,3 
και 26 άδειες μεταφοράς όπλων, πυρομαχικών, εκρηκτικών 
υλών κ.λ.π. από τη χώρα μας προς άλλη χώρα μέλος της Ευ¬ 
ρωπαϊκής Ενωσης και αντίστροφα, μέχρι έξι (6) μήνες από της 
εκδόσεώς τους. 

β. Οι αναφερόμενες στην παράγρ.2 του παρόντος άρθρου 
και στο εδάφιο α της παρούσας παραγράφου άδειες, ισχύουν 
για την εισαγωγή-μεταφορά των αναφερομένων σ’αυτές ει¬ 
δών άπαξ και όχι τμηματικά, οι δε κάτοχοι των αδειών αυτών, 
υποχρεούνται: 

(1) Στις περιπτώσεις μεταφοράς όπλων, πυρομαχικών και 
εκρηκτικών υλών από τη χώρα μας προς άλλες χώρες μέλη 
της Ευρωπαϊκής Ενωσης, να υποβάλλουν, μαζί με τα λοιπά δι- 
καιολογητικά, λεπτομερή κατάσταση των προς μεταφορά ει¬ 
δών, οπού αναφέρονται όλα τα απαιτούμενα,σύμφωνα με τις 
ισχύουσες διατάξεις, στοιχεία, για τον προσδιορισμό και την 
αναγνώριση των μεταφερομένων ειδών. 

(2) Προκειμένου για εισαγωγή από χώρες ΜΗ Μέλη της Ευ¬ 
ρωπαϊκής Ένωσης, των αμέσως ως άνω ειδών, υποβάλλεται, 
πριν τον εκτελωνισμό, στην αρμόδια κατά τόπο Διεύθυνση 
Ασφαλείας ή Αστυνομική Διεύθυνση, η ανωτέρω κατάσταση 
εις τριπλούν. Οι καταστάσεις αυτές θεωρούνται από την εν 
λόγω Υπηρεσία και οι δύο (2) παραδίδφνται στον ενδιαφερό¬ 
μενο, προκειμένου η μία να παραδοθεί στο τελωνείο. Σε περί¬ 
πτωση που δεν παραδοθεί στο Τελωνείο η ως άνω κατάσταση 
θεωρημένη από την ανωτέρω Αστυνομική Αρχή, δεν πραγμα¬ 
τοποιείται ο εκτελωνισμός των προς εισαγωγή ειδών. 

(3) Σε περίπτωση μεταφοράς των ανωτέρω ειδών από χώ¬ 
ρες μέλη της Ευρωπαϊκής Ενωσης προς τη χώρα μας, το αρ¬ 
γότερο κατά τη μεταφορά και πριν την αποθήκευση των εν 
λόγω ειδών στις αποθήκες της επιχείρησης, υποβάλλεται 
στην ίδια ως άνω Υηηρεσία, εις διπλούν, λεπτομερής κατά¬ 
σταση που περιλαμβάνει τα προαναφερόμενα στοιχεία και η 
μία εξ αυτών επιστρέφεται θεωρημένη στον ενδιαφερόμενο, 
προκειμένου να τηρηθεί μαζί με τα λοιπά παραστατικά της 
μεταφοοάς που πραγματοποιήθηκε. 

4. Οι προβλεπόμενες από το άρθρο 6 παράγρ.5 εδδφ. α και 
10 παράγρ. 8 άδειες πώλησης ή διάθεσης μέχρι έξι (6) μήνες. 

5. Οι προβλεπόμενες από το άρθρο 7 άδειες κατοχής, 
ισχύουν ως εξής: 

α. Οι αναφερόμενες στην παράγρ. 2 εδάφ. α', γ', ε' και ζ', 
επί τρία (3) έτη και στα εδάφ. δ' και στ μέχρι δύο (2) έτη. 

β. Οι αναφερόμενες στην παράγρ. 2 εδάφ. η' και θ', για 
δέκα (10) έτη. 

6. Οι προβλεπόμενες από το άρθρο 9 παράγρ.6 άδειες κα¬ 
τοχής και οπλοφορίας για τρία (3) έτη. 

7. Οι προβλεπόμενες από το άρθρο 10 άδειες οπλοφορίας, 
για τρία (3) έτη. 

Κατ’ εξαίρεση όμως, στις περιπτώσεις της παραγρ. 5 του 
ίδιου άρθρου, δύναται, κατά την κρίση της αρμόδιας για τη χο¬ 
ρήγηση της άδειας Αστυνομικής Αρχής, να περιορισθεί ο χρό¬ 
νος ισχύος των αδειών αυτών, στον απολύτως αναγκαίο. 

8. Οι προβλεπόμενες από το άρθρο 11 άδειες μεταφοράς 
όπλων, πυρομαχικών, ως και άδειες αγοράς, μεταφοράς και 
κατανάλωσης εκρηκτικών υλών, μέχρι έξι (6) μήνες, δυναμέ- 
νων να παραταθούν για ένα (1) ακόμη εξάμηνο. 

Ειδικότερα, ο χρδνος ισχύος των αδειών αγοράς, μεταφο¬ 
ράς και κατανάλωσης εκρηκτικών υλών, είναι ανάλογος με 
τον χρόνο ισχύος της άδειας εμπορίας του προμηθευτή ή του 
αγοραστή, ως και με την άδεια λειτουργίας αποθηκών του τε¬ 
λευταίου καθώς και με την άδεια εκμετάλλευσης λατομείου η 
μεταλλείου, στο οποίο πρόκειται να χρησιμοποιηθούν οι 
εκρηκτικές ύλες. , 

9. α. Ο χρόνος ισχύος των προβλεπομένων από το άρθρο 2 
παράγρ. 6 εδάφ. α' του ως άνω Νόμου προσωρινών αδειών 
κατοχής κυνηγετικών όπλων, δεν δύναται να υπερβεί: 

(1) Τον χρόνο ισχύος της προξενικής θεώρησης, στις περι¬ 


πτώσεις που προβλέπεται η θεώρηση αυτή. 

(2) Τον χρόνο της προβλεπομένης από την περί αλλοδα¬ 
πών νομοθεσία παραμονής του αλλοδαπού στη χώρα μας, χω¬ 
ρίς υποχρέωση καταγραφής του. 

(3) Τους έξι (6) μήνες, στις περιπτώσεις που ο ενδιαφερό¬ 
μενος είναι ομογενής με ξένη υπηκοότητα ή Ελληνας υπή¬ 
κοος, μόνιμος κάτοικος εξωτερικού. 

β. Οι αναφερόμενες στο εδάφιο αυτό άδειες δύναται να 
παραταθούν, κατόπιν αιτήματος του ενδιαφερομένου, με 
πράξη επί του σώματος των εν λόγω αδειών, από την αστυνο¬ 
μική αρχή που τις χορήγησε: 

(1) Για όσο χρονικό διάστημα προβλέπει η άδεια παραμο¬ 
νής, μη δυναμένη όμως η παράταση αυτή να υπερβεί τους 
τρεις (3) μήνες. 

(2) Για έξι (6) μήνες στις λοιπές περιπτώσεις (ομογενείς με 
ξένη υπηκοότητα - Έλληνες υπήκοοι, μόνιμοι κάτοικοι εξω¬ 
τερικού). 

II. Οι προβλεπόμενες από τις διατάξεις του ν.456/76 
άδειες ισχύουν: 

1. Για έξι (6) μήνες οι άδειες αγοράς-μεταφοράς και 

2. Γ ια ένα (1) έτος οι λοιπές. 

III. Κατ’ εξαίρεση των αναφερομένων στο παρόν άρθρο: 

1. Οι άδειες μεταφοράς πρώτων υλών, για την κατασκευή 
εκρηκτικών, από χώρες μέλη της Ευρωπαϊκής Ένωσης, ως 
και οι άδειες εισαγωγής αυτών από άλλες χώρες, ισχύουν για 
όσο χρόνο ισχύουν και οι αντίστοιχες άδειες κατασκευής 
εκρηκτικών. 

2. Οι προβλεπόμενες από το άρθρο 11 παράγρ. 1 του 
Ν.2168/1993 άδειες αγοράς και μεταφοράς των εκρηκτικών 
υλών, που προορίζονται για εμπορία, ισχύουν για δύο (2) έτη. 

3. Η Διεύθυνση Κρατικής Ασφάλειας/Υ.Δ.Τ., δύναται να 
χορηγήσει τις αναφερόμενες στην παράγρ. 1 εδάφ. 2 και 3 
περίπτ. α' του παρόντος άρθρου άδειες με διάρκεια ισχύος 
μέχρι δύο (2) έτη, εφόσον η διακίνηση των προς εισαγωγή ή 
μεταφορά ειδών, πραγματοποιείται μεταξύ εμπόρων εκρηκτι¬ 
κών υλών και ειδών οπλισμού καί οι ενδιαφερομένοι υποβάλ¬ 
λουν, για κάθε εισαγωγή ή μεταφορά, τις διαλαμβανόμενες 
στην παράγρ. I, εδάφ. 3 περίπτ. β' καταστάσεις. 

4. Στις περιπτώσεις των εδαφίων 1 και 3 της παρούσας πα¬ 
ραγράφου που η εισαγωγή ή μεταφορά των εν λόγω ειδών γί¬ 
νεται τμηματικά ο ενδιαφερόμενος υποχρεούται, πριν από 
κάθε εισαγωγή ή μεταφορά, να γνωστοποιεί εγγράφως στην 
αρμόδια κατά τόπο Διεύθυνση Ασφαλείας ή Αστυνομική Διεύ¬ 
θυνση, τις ποσότητες των ειδών που πρόκειται να εισαγάγει ή 
μεταφέρει, ως και κάθε άλλο πρόσθετο στοιχείο που προβλέ- 
πετοι από τις ισχύουσες οδηγίες της Ευρωπαϊκής Ενωσης ή 
άλλες διατάξεις. 

IV. Οι προβλεπόμενες από τις διατάξεις των ως άνω Νόμων 
και μη ειδικά αναφερόμενες στο παρόν άρθρο άδειες, ισχύ¬ 
ουν για τρία έτη οι του ν.2168/93 και για ένα έτος οι του 
ν.456/76. 

Αρθρο 6. 

Διαδικασία χορήγησης αδειών γενικά. 

1. Τα αιτήματα για τη χορήγηση των προβλεπομένων από 
τουςΝ. 2168/1993 και 456/1976 αδειών, υποβάλλονται στα 
Τμήματα Ασφαλείας ή Αστυν. Τμήματα ως εξής: 

α. Του τόπου όπου ασκείται η αναφερομένη για κάθε χορη- 
γουμένη άδεια δραστηριότητα, με τις ακόλουθες διακρίσεις: 

(1) Προκειμένου για εργοστάσια ή εργαστήρια από τα ανα- 
φερόμενα στο άρθρο 5, στην Υπηρεσία του τόπου που λει¬ 
τουργεί το εργοστάσιο ή εργαστήριο. 

(2) Προκειμένου για εμπορία εκρηκτικών υλών, στην υπη¬ 
ρεσία του τόπου των αποθηκών. 

(3) Στις περιπτώσεις χορήγησης άδειας χρήσης εκρηκτι¬ 
κών υλών, στην Υπηρεσία του τόπου όπου θα λάβει χώρα η 
χρήση των εκρηκτικών. 

(4) Στις περιπτώσεις χορήγησης αδειών κατοχής όπλων και 
οπλοφορίας, σύμφωνα με τις διατάξεις του άρθρου 10 πα- 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


6441 


ράγρ. 3 εδάφ. β' του ν.2168/93, στην Υπηρεσία όπου βρίσκε¬ 
ται η έδρα του Οργανισμού ή της Επιχείρησης. 

β. Του τόπου κατοικίας του ενδιαφερομένου, στις λοιπές 
περιπτώσεις. 

2. α. Η κατά τα ανωτέρω αστυνομική υπηρεσία παραλαμβά- 
νει τα δικαιολογητικά και τα υποβάλλει στη συνέχεια ιεραρ¬ 
χικά, με τις προτάσεις της, στην αρμοδία για την έκδοση της 
ζητουμένης αδείας υπηρεσία. 

β. Στις περιπτώσεις που ζητείται άδεια από τις αναφερόμε- 
νες στα άρθρα 5 και 6 του ν.2168/93, η Υπηρεσία που δέχε¬ 
ται τα δικαιολογητικά ορίζει τριμελή επιτροπή βαθμοφόρων 
της, με Πρόεδρο Αξιωματικό, προς επιθεώρηση της συγκε¬ 
κριμένης επιχείρησης, προκειμένου να διαπιστωθεί εάν πλη- 
ρούνται οι επιβαλλόμενοι όροι ασφαλείας. Αν δεν πληρούνται, 
υποδεικνύεται εγγράφως η λήψη των αναγκαίων μέτρων, 
εντός ορισμένης προθεσμίας, μετά τη λήξη της οποίας επιθε¬ 
ωρείται εκ νέου η επιχείρηση. Σε περίπτωση μη συμμόρφω¬ 
σης του ενδιαφερομένου στις ανωτέρω υποδείξεις, απορρί¬ 
πτεται το αίτημα. Η ίδια επιθεώρηση ενεργείται και στις περι¬ 
πτώσεις που έχει χορηγηθεί άδεια λειτουργίας εργοστασίου, 
εργαστηρίου ή αποθηκών από το Υ.Β.Ε.Τ., προκειμένου να 
διαπιστωθεί εάν ο ενδιαφερόμενος συμμορφώθηκε με τους 
όρους και τις προϋποθέσεις της εν λόγω άδειας, εφόσον η 
διαπίστωση αυτή από τους αστυνομικούς είναι ευχερής και 
δεν απαιτεί ιδιαίτερες τεχνικές γνώσεις, οπότε θα ζητείται η 
συνδρομή εξειδικευμένου υπαλλήλου της αρμόδιας κατά 
τόπο Υπηρεσίας του Υ.Β.Ε.Τ. Για την ανωτέρω επιθεώρηση, 
συντάσσεται σχετική έκθεση, η οποία επισυνάπτεται στα 
λοιπά δικαιολογητικά. 

3. Η αρμόδια για την έκδοση της ζητουμένης άδειας Υπη¬ 
ρεσία, ελέγχει αν συντρέχουν οι προβλεπόμενες από τις ισχύ- 
ουσες διατάξεις προϋποθέσεις και, σε θετική περίπτωση, χο¬ 
ρηγεί την εν λόγω άδεια. Σε αντίθετη περίπτωση, ή εφόσον 
δεν προσκομισθούν όλα τα προβλεπόμενα δικαιολογητικά, 
απορρίπτεται το σχετικό αίτημα, με αιτιολογημένη απόφασή 
της που επιδίδεται στον ενδιαφερόμενο, με αποδεικτικό. 

Αρθρο 7. 

Διαδικασία χορήγησης αδειών κατοχής όπλων 
και οπλοφορίας. 

Για τη χορήγηση των αναφερομένων στο άρθρο 6 της πα¬ 
ρούσας αδειών κατοχής όπλων και οπλοφορίας, εφαρμόζο¬ 
νται και τα ακόλουθα: 

1. α. Προκειμένου για χορήγηση άδειας κατοχής πυροβό¬ 
λων όπλων, για την ασφάλεια Δημοσίων Υπηρεσιών, Τραπε¬ 
ζών, προστασία προσώπων κ.λ.π., σύμφωνα με τις διατάξεις 
του άρθρου 10 παράγρ. 3 εδάφ. β' του ως άνω Νόμου στην εν 
λόγω άδεια δύναται να αναφέρεται και δεύτερο πρόσωπο, ως 
υπεύθυνο για την κατοχή των συγκεκριμένων όπλων, κατά το 
χρόνο που νόμιμα κωλύεται το πρώτο. 

β. Στις χορηγούμενες άδειες οπλοφορίας, για ασφάλεια 
των αναφερομένων στο εδάφ. α της παρούσας παραγράφου 
Τραπεζών, Δημοσίων Επιχειρήσεων, Οργανισμών κ.λ.π., δύ- 
ναται να αναφέρεται ότι, ο κάτοχος της άδειας αυτής οπλο¬ 
φορεί με όπλο που κατέχει νόμιμα η επιχείρηση. Οι κάτοχοι 
των αδειών αυτών υποχρεούνται με το πέρας της εργασίας 
τους, να παραδίδουν το όπλο στον εκπρόσωπο της επιχείρη¬ 
σης, στον οποίο έχει χορηγηθεί η άδεια κατοχής του. Κατ' 
εξαίρεση στις περιπτώσεις, που λόγω της φύσης της εργα¬ 
σίας ή άλλων ειδικών συνθηκών, δεν είναι δυνατή η παράδοση 
του όπλου, επιτρέπεται στον κάτοχο της αδείας οπλοφορίας 
να μεταφέρει το όπλο από τον τόπο της εργασίας του στην οι¬ 
κία του και αντίστροφα γεγονός, που αναφέρεται στην άδεια 
οπλοφορίας. 

γ. Όταν η άδεια κατοχής χορηγείται για την προστασία 
προσώπων και για οποιοδήποτε λόγο, δεν είναι δυνατή η χο¬ 
ρήγηση αυτής σε νόμιμο εκπρόσωπο Οργανισμού ή Επιχείρη¬ 
σης, η άδεια εκδίδετοι στο όνουσ του ατόμου στο οποίο έχει 
ανατεθεί η προστασία του προσώπου 

2. Οι χορηγούμενες άδειες οπλοφορίας, ισχύουν για την 


εδαφική αρμοδιότητα της Υπηρεσίας, που τις χορηγούν. Δύ - 
ναται όμως, κατόπιν αιτήματος του ενδιαφερομένου και εγ¬ 
γράφου συναινέσεως της Επιχείρησης, Τράπεζας ή Οργανι¬ 
σμού, όπου αυτό απαιτείται, η αρμόδια Υπηρεσία εφόσον κρί¬ 
νει αναγκαίο θεωρεί την άδεια αυτή, για να ισχύει σε όλη την 
Επικράτεια ή μέρος αυτής. 

Η επέκταση της αδείας γίνεται με πράξη της υπηρεσίας 
που συντάσσεται στο σώμα της χορηγηθείσας αδείας όπου 
επικολλούνται τα προβλεπόμενα ενσημοχαρτόσημα. 

3. Οι χορηγούμενες άδειες κατοχής όπλων και οπλοφο- 
ρίας, προσκομίζονται για θεώρηση στην αρχή που τις χορή¬ 
γησε το πρώτο δνθήμερο εκάστου δμήνου. 

Προς τούτο, ο ενδιαφερόμενος, υποβάλει στην εν λόγω 
υπηρεσία υπεύθυνη δήλωση, όπου αναφέρει ότι κατέχει τα 
όπλα, που αναφέρονται σ’ αυτή και ότι εξακολουθούν να ισχύ¬ 
ουν οι προϋποθέσεις χορήγησης της άδειας. 

4. Οι άδειες οπλοφορίας, για ιδία άμυνα των ενδιαφερομέ¬ 
νων, χορηγούνται για ένα (1) μόνο όπλο (περίστροφο ή πι¬ 
στόλι) και πενήντα (50) φυσίγγια αυτού. 

Σε εξαιρετικές περιπτώσεις δύναται κατά τη κρίση της υπη¬ 
ρεσίας να επιτραπεί η οπλοφορία και με δεύτερο παρόμοιο 
όπλο. 

Η διάταξη αυτή εφαρμόζεται για τις άδειες οπλοφορίας, 
που θα χορηγηθούν το πρώτον, μετά τη δημοσίευση της πα¬ 
ρούσας απόφασης. 

Αρθρο 8. 

Ανάκληση - αφαίρεση αδειών. 

1. α. Οι προβλεπόμενες από τις διατάξεις του ν.2168/ 

1993 άδειες, ανακαλούνται οποτεδήποτε ύστερα από αιτιο¬ 
λογημένη απόφαση της αστυνομικής αρχής, που τις χορή¬ 
γησε, ως ακολούθως: 

(1) Εκτός των ειδικά αναφερομένων στην παρούσα από¬ 
φαση και στις περιπτώσεις που αναφέρονται στο άρθρο 134 
παράγρ.4 του π.δ. 141 /91. Αν ανακληθεί η άδεια κατοχής πε- 
ριστρόφων-πιστολίων, όπλων σκοποβολής και κυνηγετικών 
όπλων, ανακαλείται υποχρεωτικά και το αντίστοιχο Ευρω¬ 
παϊκό Δελτίο Κατοχής Πυροβόλων Όπλων. 

(2) Στις περιπτώσεις που εκδοθεί αμετάκλητη δικαστική 
απόφαση ή από επίσημο έγγραφο αρμόδιας πολεοδομικής 
υπηρεσίας πορκύπτει ότι δεν είναι νόμιμη η περαιτέρω λει¬ 
τουργία της συγκεκριμένης επιχείοητης στο συγκεκριμένο 
ακίνητο. 

(3) Σε περίπτωση ανάκλησης της αδείας εκμετάλλευσης 
λατομείου ή μεταλλείου, ανακαλείται και η άδεια αγοράς με¬ 
ταφοράς και κατανάλωσης εκρηκτικών υλών. 

(4) Εφόσον με αμετάκλητη δικαστική απόφαση λυθεί η μί¬ 
σθωση του ακινήτου, στο οποίο λειτουργεί η συγκεκριμένη 
επιχείρηση. 

γ. Στις περιπτώσεις αναστολής της ισχύος των εκδιδομέ- 
νων από υπηρεσίες άλλων Υπουργείων αδειών λειτουργίας ή 
εκμετάλλευσης της συγκεκριμένης επιχείρησης, αναστέλλε¬ 
ται και η ισχύς των προβλεπομένων από την παρούσα από¬ 
φαση αδειών. 

δ. Επίσης δύναται να αφαιρούνται προσωρινά οι ανωτέρω 
άδειες, σύμφω- να με τις διατάξεις του άρθρου 22 του 
ν.2168/93, σε περιπτώσεις παραβίασης των όρων που δια¬ 
λαμβάνονται σ’αυτές, εφόσον δεν συντρέχουν λόγοι ανάκλη¬ 
σης της άδειας αυτής, κατά τις διατάξεις του άρθρου 18 του 
ίδιου Νόμου. Πριν την ανάκληση ή προσωρινή αφαίρεση ή 
αναστολή ισχύος των εν λόγω αδειών, οι κάτοχοι αυτών κα¬ 
λούνται με έγγραφο, που επιδίδεται με αποδεικτικό από την 
αρμόδια αστυνομική αρχή να καταθέσουν εντός 48 ωρών, εγ- 
γράφως τις αντιρρήσεις τους. Στο έγγραφο της αρχής αναφέ- 
ρονται ρητά οι λόγοι επιβολής της διοικητικής ποινής, το είδος 
και οι σχετικές διατάξεις που την προβλέπουν. Μετά την πα¬ 
ρέλευση απράκτου της προθεσμίας, η αρμόδια για την επι¬ 
βολή της διοικητικής ποινής αστυνομική αρχή εκδίδει αιτιολο¬ 
γημένη απόφαση επιβολής, ανεξάρτητα αν υποβλήθηκαν ή 
όχι αντιρρήσεις. Η απόφαση αυτή κοινοποιείται με αποδει- 

κτικό στον ενδιαφερόμενο. 

στ. Κατά της ανωτέρω απόφασης, ο ενδιαφερόμενος δι¬ 
καιούται ν' ασκήσει ενδικοφανή προσφυγή εντός μηνός από 
της κοινοποίησης. Η ως άνω προσφυγή, υποβάλλεται στο 
κατά τόπο αρμόδιο Τμήμα Ασφαλείας, ή Αστυνομικό Τμήμα, 
το οποίο συντάσσει επί του σώματος αυτής έκθεση εγχειρί- 
σεως και στη συνέχεια, μετά των προτάσεων του, την υποβά¬ 
λει ιεραρχικά, στην αρμόδια για την εξέτασή της Υπηρεσία. Η 
άσκηση της προσφυγής δεν αναστέλει την εκτέλεση της επι- 
βληθείσης διοικητικής ποινής. 

2. Σε περίπτωσή οριστικής ανάκλησης των σχετικών 
αδειών, που προβλέπονται από τα άρθρα 5, 6 και 11 παρό- 
γραφο 1 του ν.2168/1993, δϋναται να παρασχεθεί προθε¬ 
σμία ενός, μέχρι το πολύ δύο μηνών, για τη νόμιμη διάθεση 
των κατεχομένων, ειδών. 

Μετά τη λήξη της εν λόγω προθεσμίας, τα ως άνω είδη κα¬ 
τάσχονται και εφαρμόζονται οι ισχύουσες διατάξεις. 

ΚΕΦΑΛΑΙΟ Δ’ 

Λοιπές διατάξεις. 

Αρθρο 9. 

Περιεχόμενο αδειών. 

1. α. Επί των αδειών, που αναφέρονται στην παρούσα από¬ 
φαση, αναγράφονται τα ακόλουθα στοιχεία: 

(1) Τα στοιχεία του ενδιαφερομένου κατά τις διακρίσεις, 
που αναφέρονται στο άρθρο 1 παρ. 1 εδάφ. α της παρούσας. 

(2) Το είδος της αδείας. 

(3) Ο τόπος άσκησης της συγκεκριμένης δραστηριότητας, 
προκειμένου περί των αναφερομένων στα άρθρα 5 και 6 του 
ν.2168/1993 αδειών. 

(4) Ημερομηνία έκδοσης και ημερομηνία λήξης. 

(5) Όροι και περιορισμοί, με τους οποίους χορηγείται η συ¬ 
γκεκριμένη άδεια, ως και τα μέτρα ασφαλείας, που επιβάλλε¬ 
ται να λαμβάνονται από τον ενδιαφερόμενο, σε κάθε περί¬ 
πτωση- 

(6) Κάθε άλλη αναγκαία λεπτομέρεια, κατά την κρίση της 
αρμόδιας για τη χορήγηση κάθε άδειας αστυνομικής αρχής. 

β. Επί των εν λόγω αδειών και, ιδιαίτερα, επί των αδειών με¬ 
ταφοράς όπλων πυρομαχικών και εκρηκτικών υλών, από χώ¬ 
ρες μέλη της Ευρωπαϊκής Ένωσης προς τη χώρα μας και αντί¬ 
στροφα, αναφέρεται και κάθε άλλο πρόσθετο στοιχείο, που 
προβλέπεται από τις ισχύουσες διατάξεις, τις σχετικές οδη¬ 
γίες ή κανονισμούς του Συμβουλίου της Ευρωπαϊκής Ενωσης 
ή από άλλες Διεθνείς Συμφωνίες. 

2.0 τύπος των εντύπων των ως άνω αδειών, και κάθε άλλη 
αναγκαία λεπτομέρεια, καθορίζονται με διαταγή του Αρχηγού 
της Ελληνικής Αστυνομίας. 


Αρθρο 10. 

Χρόνος ισχύος δικαιολογητικών. 

1. Το αναφερόμενο στο άρθρο 1 της παρούσας απόφασης 
ιατρικό πιστοποιητικό, ισχύει γιο όσο χρόνο ισχύει η άδεια, για 
την οποία εκδόθηκε. Προσκόμιση νέου πιστοποιητικού απαι¬ 
τείται σε περίπτωση που ο κάτοχος της αδείας αυτής, ζητήσει 
τη χορήγηση άλλης προβλεπομένης από τις διατάξεις του 
ν.2168/93 αδείας, μετά παρέλευση 3ετίας από της έκδοσης 
του τελευταίου ιατρικού πιστοποιητικού. 

Κατ’ εξαίρεση η αρμόδια αστυνομική αρχή, δύναται κατά το 
χρόνο ισχύος των χορηγήθεισών αδειών, να ζητήσει την προ¬ 
σκόμιση νέου ιατρικού πιστοποιητικού, άλλου ιατρού ή κρατι¬ 
κού νοσοκομείου, αν έχει αμφιβολίες για την κατάσταση της 
ψυχικής υγείας του ενδιαφερομένου. 

2. Το αναφερόμενο στο άρθρο 1 παρ. 1 εδάφ. ε της παρού¬ 
σας, αντίγράφο ποινικού μητρώου, λαμβάνεται υπόψη για ένα 
(1) έτος από της εκδόσεώς του. Προκειμένου για κατόχους 
των αναφερομένων στα άρθρα 5 και 6 αδειών, η αρμόδια κατά 
τόπο Διεύθυνση Ασφαλείας ή Αστυν.Διεύθυνση, ζητεί υπηρε¬ 
σιακά κατά μήνα Ιανουάριο εκάστου έτους, τη χορήγηση του 
εν λόγω αντιγράφου. 

3. Οι προβλεπόμενες από το άρθρο 10 παράγρ. 10 εδάφ. α 
του ανωτέρω Νόμου βεβαιώσεις, ισχύουν για τρία (3) έτη από 
της εκδόσεώς τους και χορηγούνται μόνον για την αρχική έκ¬ 
δοση αδειών Θήρας. 

Αρθρο 11. 

Τελικές Διατάξεις. 

1. Από της ενάρξεως ισχύος της παρούσας καταργείται η 
περίπτωση 3 του εδαφίου α της παοαγρ. 1 του άρθρου 2 της 
3009/2/20στ από 7.1.1994 (Β' 41) αποφάσεώς μας ως και το 
καθιερωθέντα υπόδειγμα ιατρικού πιστοποιητικού και εφεξής 
εφαρμόζονται οι διατάξεις του άρθρου 1 πσρ.1 εδάφ.γ’της 
παρούσας. 

2. Οι διατάξεις της παρούσας απόφασης εφαρμόζονται, 
μέχρις εκδόσεώς των σχετικών αποφάσεων, και για τις προ- 
βλεπδμενες από τις διατάξεις του ν.2168/93 άδειες ιστορι¬ 
κών κειμηλίων, όπλων σκοποβολής αυτομάτων όπλων και φυ¬ 
σιγγίων αυτών ως και ειδών οπλισμού που προορίζονται για 
δείγματα ή εκθέσεις. 

Αρθρο 12. 

Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της κυ¬ 
βερνήσεως. 

Αθήνα, 31 Αυ γούστου 1994 

Ο ΥΠΟΥΡΓΟΣ 

